google/wiki40b huggingface dataset:
Bitka o Bogside

Pozadie udalostí

Napätie v Derry sa začalo stupňovať už rok pred bitkou o Bogside. Sčasti to bolo kvôli dlhotrvajúcej nespravodlivosti ktorej sa dopúšťali protestanti na katolíkoch. Mesto malo väčšinovú katolícku a nacionalistickú populáciu. Napríklad v roku 1961 malo mesto 53 744 obyvateľov, z toho bolo 36 049 katolíkov a 17 695 protestantov. Ale kvôli zmanipulovaným voľbám po rozdelení Írska bolo mesto od roku 1925 ovládané Ulsterskou unionistickou stranou.

Bitka

Činnosť obyvateľov štvrte Bogside bola koordinovaná do určitej miery. Obranné združenie občanov Derry zriadili veliteľstvo v dome Paddyho Dohertyho na Westland Street a snažili sa dohliadať na zhotovovanie zápalných bômb a umiestňovanie barikád. Tiež zriadili Radio Free Derry. Mnoho miestnych ľudí sa však do nepokojov zapojili z vlastnej iniciatívy ako napríklad Bernadette Devlin, Eamonn McCann a ďalší.
Miestna mládež vyliezla na strechy vysokých bytov na Rossville Street odkiaľ bombardovali políciu ohňostrojovými raketami. Keď sa prišlo na túto výhodu, mladíci boli pravidelne zásobovaný kameňmi a zápalnými bombami.
Polícia bola v mnohých ohľadoch zle pripravená na vzburu. Ich štíty boli príliš malé a nechránili im celé telo. Navyše ich uniformy neboli ohňovzdorné a neexistoval žiaden systém a výsledkom bolo, že rovnakí policajti slúžili počas nepokojov tri dni bez odpočinku.
13. augusta predseda vlády Írska Jack Lynch urobil televízny prejav o udalostiach v Derry a povedal, že "nemôže len tak stáť a pozerať sa na to ako sú nevinný ľudia zranení alebo ešte horšie". Sľúbil, že pošle írsku armádu k hraniciam a vytvorí poľné nemocnice pre tých, ktorý boli zranení v bojoch. Slová Jacka Lyncha boli v Bogside vykladané ako to, že im írski vojaci majú byť poslaný na pomoc. Unionisti boli zdesení z tejto vyhliadky, ktorý to videli ako inváziu do Severného Írska. Hoci írska armáda bola naozaj poslaná k hranici, obmedzila svoje aktivity len na poskytovanie zdravotnej starostlivosti pre zranených.
14. augusta nepokoje v Bogside dosiahli kritického bodu. Takmer celá komunita štvrte bola zmobilizovaná. Mnohí šírili falošné zvesti, že katedrála sv. Eugena bola napadnutá políciou. Polícia tiež začala používať strelné zbrane. Dvaja vzbúrenci boli postrelení a zranení na Great James' Street. Ulsterská špeciálna polícia ktorá bola väčšinou tvorená protestantmi, bez žiadnych skúseností s riadeným davu, bola veľmi obávaná medzi katolíkmi za ich údajnú úlohu v zabíjaní počas 20-tych rokov bola poslaná do Derry aby vyvolala obavy z masakry na časti obyvateľov štvrte Bogside.
Len hŕstka radikálov v Bogside, najmä Bernadette Devlin bola proti nasadeniu britských vojakov. Tento dobrý vzťah však netrval dlho ale iba dovtedy kedy Problémy vystupňovali.
Viac ako 1000 ľudí v meste Derry bolo zranených, ale nikto nebol zabitý. Bolo nasadených celkom 691 policajtov z ktorých len 225 bolo nasadených 15. augusta o 12:30. V radoch policajtov bolo najmenej 350 vážne zranených. Koľko obyvateľov Bogside bolo zranených je nejasné, pretože mnohé zranenia neboli nikdy hlásené.
Damblainville

Poloha

Obec má rozlohu 6,35 km². Najvyšší bod je položený 157 m n. m. a najnižší bod 54 m n. m.

Obyvateľstvo

Počet obyvateľov obce je 235 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chorvátsky ovčiak

História

Hoci je chorvátsky ovčiak najstarším chorvátskym národným plemenom, za hranicami Chorvátska je to málo známe plemeno. Celé storočia pomáhal a pomáha chorvátskym pastierom pri práci so stádami kráv, oviec, kôz i svíň. Rovnako ako maďarské plemeno mudi nebol vyšľachtený plánovane, ale vznikol skôr náhodným krížením miestnych plemien.

Vzhľad a povaha

Chorvátsky ovčiak sa so svojimi 50 cm v kohútiku a 15 kg radí medzi stredne veľké plemená. Jeho uši môžu byť vztýčené alebo poloklopené, uprednostňujú sa však vztýčené. Má polodlhú až dlhú mäkkú a vlnitú až kučeravú srsť čiernej farby. Povolené sú biele odznaky. Je príbuzný s maďarským mudim.
Je to bystrý, ostražitý, húževnatý, inteligentný a veľmi temperamentný pes. Chorvátsky ovčiak je verný pomocník a strážca. Ako väčšina ovčiarskych psov, aj chorvátsky ovčiak sa dobre znáša s ostatnými domácimi zvieratami. Keďže ide o pracovné plemeno mali by si ho zaobstarávať len ľudia, ktorí sú schopní aktívne sa mu venovať a poskytnúť mu pracovné vyžitie, pri ktorom sa budú môcť plne rozvinúť a využiť vrodené vlohy tohoto veselého čierneho psíka.
Pri kynologických športoch je jeho výhodou vrodená dispozícia k malým oblúkom (pri agility či mobility), nekonečné zásoby energie a chuť pracovať. Chorvátsky ovčiak sa učí veľmi rýchlo a naučené nezabúda. Treba však spomenúť, že tak ako je pre tieto psy samozrejmý nos medzi očami, tak je pre nich samozrejmé aj vyjadriť radosť zo života štekaním.
Pavel Simonides

Životopis

Od roku 1704 študoval vo Wittenbergu. Od roku 1709 konrektor, 1715-1736 rektor v Banskej Bystrici. Vo Wittenbergu vydal rozpravu o nepretržitosti evanjelickej cirkvi, publikoval svadobnú reč a pozdravné verše v dielach iných autorov.
Montaut (Pyrénées-Atlantiques)

Poloha

Obec má rozlohu 15,41 km². Najvyšší bod je položený 553 m n. m. a najnižší bod 278 m n. m.

Obyvateľstvo

Počet obyvateľov obce je 1 045 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Seppois-le-Haut

Poloha

Obec má rozlohu 6,27 km². Najvyšší bod je položený 432 m n. m. a najnižší bod 379 m n. m.

Obyvateľstvo

Počet obyvateľov obce je 495 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Felipe Massa

Začiatky

Felipe začal svoju motoršportovú kariéru v motokárach v deviatich rokoch. V roku 1998 prestúpil do formúl a v nasledujúcom roku vyhral brazílsku Formulu Chevrolet s troma víťazstvami z desiatich pretekov. V roku 2000 sa Massa stal majstrom európskeho pohára Formuly Renault 2000 a talianskej Formuly Renault. V nasledujúcej sezóne získal miesto v tíme Draco Junior Team v Euro Formula 3000. So šiestimi víťazstvami z ôsmych závodov získal majstrovský titul, taktiež sa zúčastnil dvoch podujatí Majstrovstiev Európy cestovných automobilov za továrny tím Alfa Romeo, kde získal jedno piate miesto. Koncom roka absolvoval prvé testovacie jazdy v monoposte Formuly 1 za švajčiarsky tím Sauber. 

Stock Car Brasil (2018)

Felipe Massa oznámil 6. decembra 2017, že sa v budúcom roku zúčastní pretekárskej série Stock Car Brasil. Jeho výsledky ale boli mimo súťaž preto že štartoval len s divokou kartou. 10. marca 2018 sa zúčastnil závodu dvojíc, kam boli pozvaní prominentní pretekári z celého sveta. Závod sa konal na Autodrome José Carlosa Paceho. Massov závodný partner bol päťnásobný majster tejto série Cacá Bueno. V závode skončili na 13 mieste. 5. augusta sa Massa zúčastil  ďalšieho závodu série Stock Car, na Autodromu de Goiânia. Kvôli defektu pneumatiky skončil na 22. mieste.

Ostatné

Felipe Massa organizoval každoročne do roku 2013 motokárové preteky na dobročinné účely v brazílskom meste Florianópolis. Podujatia "Desafio Internacional das Estrelas" sa zúčastňovalo mnoho prominentných pretekárov z celého sveta, napríklad Michael Schumacher, Rubens Barrichello a Lucas di Grassi.
Massa sa viackrát zúčastnil brazílskeho motokárového závodu 500 míľ Granja Viana.
Od decembra 2017 je Massa predsedom motokárovej komísie automobilovej federacie FIA.

Osobné

Felipe Massa sa narodil v São Paole a vyrastal v meste Botucatu v okolí tejto brazilskej metropóly. Má talianských predkov; jeho prarodičia prišli z Cerignoly, z juhu Talianska, do Brazílie.
Spolu so synom a s manželkou žije Massa v Monaku.
Saulzet

Poloha

Saulzet má rozlohu 9,21 km². Najvyšší bod je položený 423 m n. m. a najnižší bod 295 m n. m.

Obyvateľstvo

Saulzet má 339 obyvateľov (2009).
Graf vývoja obyvateľstva:
Zdroje: INSEE
Laesio enormis

Laesio enormis (doslova: "enormné poškodenie"; iné názvy: krátenie o polovicu, krátenie nad polovicu, skrátenie cez polovicu, neúmerné skrátenie) je zásada platná v niektorých právnych systémoch, ktorá hovorí, že ak pri právnom úkone (napr. pri kúpe) hodnota plnenia (napr. hodnota tovaru) nedosahuje ani len polovicu hodnoty protiplnenia (napr. ceny zaplatenej za tento tovar), môže poškodená strana požadovať zrušenie právneho úkonu a vrátanie všetkého do pôvodného stavu alebo požadovať vyrovnanie spomínaného rozdielu medzi plneniami.
Émanville (Seine-Maritime)

Poloha

Obec má rozlohu 6,43 km². Najvyšší bod je položený 174 m n. m. a najnižší bod 94 m n. m.

Obyvateľstvo

Počet obyvateľov obce je 584 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Orech (rod)

Orech alebo zriedkavo orešiak (lat. Juglans) je rod rastlín z čeľade orechovité. Sú to stromy, často hospodársky využívané pre drevo a/alebo plody.
Na Slovensku je orech čierny (Juglans nigra) a orech kráľovský (Juglans regia).
Inžinierstvo

Inžinierstvo je oblasť ľudskej činnosti spočívajúca v navrhovaní (konštruovaní), stavbe a používaní (prevádzke) vynálezov (techniky, technológií), ktoré transformujú fyzikálny svet okolo nás tak, aby spĺňal požadované potreby. Inžinierstvo predstavuje spôsob myslenia podobný vedeckému tým, že je tiež kreatívny a konštruktívny, ale na rozdiel od vedy nie je cieľom inžinierstva znalosť samotná. Inžinierstvo využíva aj výsledky vedy, ale spočíva hlavne v umení preklenúť medzeru medzi vedeckým výskumom a technickým výtvorom. Ak sa pojem technika používa v zmysle druhu ľudskej činnosti, myslí sa tým práve inžinierstvo. Ľudia vykonávajúci inžinierstvo sa nazývajú inžiniermi. Oblasti vedy a inžinierstva sa často prelínajú, preto sa niekedy označujú združeným pojmom "veda a technika" alebo "výskum a vývoj" a pod.

Inžinierske oblasti

V priebehu historického vývoja inžinierstva sa vydelili nezávislé oblasti inžinierstva, v ktorých sú aj dnes vzdelávaní budúci inžinieri. Ide hlavne o stavebné inžinierstvo, chemické inžinierstvo, strojné inžinierstvo, elektrické inžinierstvo. Oblastí inžinierstva je ale omnoho viacej, existujú napr. banské inžinierstvo, letecké inžinierstvo, biomedicínske inžinierstvo a i.
Okrem delenia podľa druhu technických diel je možné aj delenie podľa zamerania inžinierskej činnosti v živote diela (výrobné inžinierstvo, prevádzkové inžinierstvo), alebo podľa používaných nástrojov (napr. inžinierstvo pomocou počítača).

Dejiny inžinierstva

Počiatky inžinierstva možno rozpoznať pri stavbách prvých veľkých civilizácií (Mezopotámia, Egypt), a menovite vieme identifikovať prvých inžinierov v antike (Imhotep, Archimedes zo Syrakúz, Herón) . Vtedy však ešte pojem inžinierstvo neexistoval. Archimedes napriek svojim úspechom, nepovažoval stavbu technických diel za veľmi ušľachtilú činnosť a svoj hlavný cieľ. Herón naopak považoval vedu za prostriedok k technike (nazývali ho mechanikom alebo aj divotvorcom). Technické výtvory v dobách antiky slúžili iba na vojenské účely (obliehacie stroje), alebo na náboženské účely (rôzne iluzionistické efekty). Rozvoj inžinierstva a nástup priemyselnej revolúcie bol umožnený až zánikom otroctva a nevoľníctva ako zdrojov lacnej pracovnej sily. Počiatok slova "inžinierstvo" v dnešnom význame treba hľadať práve v tejto dobe.
Pôvod slova "inžinierstvo" je v latinskom ingenium (nápaditosť), ktoré sa cez francúzštinu a zmenu významu (engine – obliehací stroj, neskôr motor) dostalo aj do iných slov.
Sergej Viktorovič Samsonov

Klubový hokej

Bol draftovaný Bostonom v roku 1997 z ôsmeho miesta. V zámorí začínal s tímom Detroit Vipers v IHL, odkiaľ prestúpil do Bostonu, kde hral od sezóny 1997/98 do sezóny 2005/06. 9. marca 2006 bol vymenený zo svojho dlhoročného klubu Boston Bruins do Edmontonu za Yana Stastneho, Martyho Reasonera a právo výberu v 2. kole draftu.
V drese Montrealu Canadiens odohral v sezóne 2006-07 63 zápasov v ktorých si pripísal 26 bodov. Pred sezónou (2007-08) sa stal hráčom Chicago Blackhawks. V Chicagu sa mu nedarilo a umiestnilo ho na waiver listinu odkial si ho vybrala Carolina Hurricanes. Po sezóne s ním predĺžila zmluvu.
Trojuholníkové číslo

Trojuholníkové číslo je také číslo , ktoré je možné zapísať v tvare trojuholníka diskrétnych bodiek. Prvých 5 trojuholníkových čísel: 3, 6, 10, 15, 21 ...
Expedícia 14

Štart a prílet k ISS

Hlavná časť posádky Expedície 14 štartovala spoločne s vesmírnou turistkou Anousheh Ansariovou Sojuzom TMA-9 z kozmodrómu Bajkonur v Kazachstane 18. septembra 2006. Kozmonaut Ťurin, ktorý loď pilotoval, sa bez problémov 20. septembra pripojil k vesmírnej stanici. Novú posádku privítali členovia Expedície 13 Pavel Vinogradov a Jeff Williams a tiež ďalší člen novej expedície nemecký astronaut ESA Thomas Reiter.
Slade

Krátka história

Skupina začínala v roku 1966 po názvom N'Betweens, neskôr, po spojení s manažérom Chasom Chandlerom, si názov zmenila na Ambrose Slade, a neskôr bol názov skrátený na Slade. Skupina Slade spolu s predstaviteľmi zlatej éry glam rocku ako boli Wizzard, The Sweet, T. Rex, Suzi Quatro, Smokie, Gary Glitter, či David Bowie dominovala začiatkom 70. rokov 20. storočia v britských hudobných rebríčkoch, kde v rokoch 1971-1974 mala v prvej päťke dvanásť hitov, z ktorých sa šesť dostalo na vrchol. Medzi rokmi 1971 až 1976 mala skupina Slade v Top-Twenty 17 hitov, z ktorých bolo šesť bolo na vrchole, tri na druhej priečke a dva dosiahli tretiu pozíciu. Dosiahnutým úspechom v jednej dekáde ich prekonala v Británii iba skupina The Beatles, ktorá mala v Top-Forty šesťdesiatych rokov 22 hitov.
Vianočná skladba „Merry Xmas Everybody“ (z decembra 1973) od skupiny Slade patrí v Spojenom kráľovstve dodnes medzi napopulárnejšie z popových songov s vianočnou témou.
Kapela bola známa búrlivými pódiovými vystúpeniami a živou komunikáciou s publikom. Aj keď sa za oceánom, v USA, významnejšie nepresadila, existuje dnes viacero amerických formácií, ktoré boli tvorbou skupiny Slade ovplvnené. Napríklad v roku 1983 heavymetalová kapela Quiet Riot vydala coververziu skladby „Cum on Feel the Noize“, s ktorou sa umiestnila na 5. mieste amerických hitparád. Basgitarista zo skupiny KISS, Gene Simmons, tiež potvrdzuje, že ich pódiové show boli ovplyvnené vystúpeniami skupiny Slade.
Oktrojovaná ústava

Oktrojovaná ústava (z nem. „oktroyieren“ - nanútiť) je akákoľvek ústava vydaná z rozhodnutia panovníka bez súhlasu zastupiteľského orgánu.
V dejinách Slovenska sa tak tradične označuje Stadionova ústava (marcová oktrojovaná ústava, 1849), v dejinách rakúskej monarchie sa tak označuje aj Pillersdorfova ústava (aprílová oktrojovaná ústava, 1848).
Combres-sous-les-Côtes

Poloha

Obec má rozlohu 5,06 km². Najvyšší bod je položený 373 m n. m. a najnižší bod 226 m n. m.

Obyvateľstvo

Počet obyvateľov obce je 117 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Trinité (Manche)

Poloha

Obec má rozlohu 9,16 km². Najvyšší bod je položený 217 m n. m. a najnižší bod 130 m n. m.

Obyvateľstvo

Počet obyvateľov obce je 396 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Le Meux

Poloha

Obec má rozlohu 7,8 km². Najvyšší bod je položený 122 m n. m. a najnižší bod 30 m n. m.

Obyvateľstvo

Počet obyvateľov obce je 2 016 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Johann Baptista Grossinger

Johann Baptista Grossinger (* (25?) 27. september 1728, Komárno – † 2. január 1803, Komárno) bol menej známy, ale významný slovenský prírodovedec, kňaz – jezuita, stredoškolský profesor, zoológ a entomológ.
Dubajské metro

Dubajské metro (po arabsky مترو دبي - mitruw Dubajj) je sieť automatického metra v Dubaji, najväčšom meste Spojených arabských emirátov. Prvý úsek prvej Červenej linky bol otvorený 9. septembra 2009. Celkovo je plánovaná výstavba štyroch liniek metra v dĺžke 318 km. V historickom centre Dubaja je metro vedené v tuneloch, inde po viaduktoch. Prevádzkovateľom siete je mestský dopravca RTA (Dubai Roads & Transport Authority).
Metro Dubaj je prvá mestská železničná sieť na Arabskom polostrove. Všetky vlaky a stanice sú klimatizované. 
Guinnessova kniha rekordov vyhlásila dubajské metro za najdlhšie plne automatizované metro na svete (75 kilometrov; 47 míľ).

Výstavba a linky

Stavbu začali plánovať začiatkom 21. storočia. Vo výberovom konaní pre plánovanie, stavbu a 15-ročnú údržbu metra zvíťazilo v máji 2005 konzorcium Dubai Rail Link, ktoré tvoria japonské a turecké spoločnosti.
Celý projekt sa dostal do časového sklzu a tak bol najprv otvorený len prvý úsek červenej linky s 10 stanicami namiesto plánovaných 29.
Slávnostné uvedenie do prevádzky sa odohralo v čase 21:09:09 (9:09:09 PM) dňa 9. septembra 2009 (09/09/09); šejk Muhammad bin Rášid al-Maktúm, vládca Dubaja, otvoril túto sieť pre verejnosť v čase 6:00 dňa 10. septembra.  V prvých dvoch dňoch prevádzky využilo metro viac ako 110 000 ľudí, čo je takmer 10 percent obyvateľov Dubaja. Od zahájenia prevádzky do 9. februára 2010 prepravilo dubajské metro už viac ako 10 miliónov cestujúcich. Zvyšná časť červenej linky bola otvorená v apríli 2010.
Celková dĺžka červenej linky je 52 km a doba jazdy z jednej konečnej stanice na druhú trvá asi 70 minút. Zelená linka (22 km, 20 staníc) bola otvorená v septembri 2011. Naplánované sú aj ďalšie linky, Fialová (49 km, 8 staníc) a Modrá (47 km, 18 staníc).
Metro premáva na piliermi vyvýšenej trati nad úrovňou zeme, v centre mesta na krátkom úseku prechádza popod zem (5 km červenej linky a 8 km zelenej linky).
V súčasnom stave metro nepokrýva všetky strategické oblasti mesta, a preto došlo k zavedeniu tzv. Feeder Bus, t.j. autobusových liniek, ktoré obsluhujú určitú oblasť mesta a zvážajú cestujúcich k staniciam metra. Na väčšine staníc je taktiež aj stanovisko taxíkov.
Súčasťou rozvojového plánu RTA je okrem 4 liniek metra v celkovej dĺžke 318 km tiež 7 električkových liniek s celkovou dĺžkou 270 km (prvá z nich, Al Sufouh Tram Line, má byť spustená v novembri 2014), 90 trás autobusov s dĺžkou 2500 km a 5 nových vodných ciest s dĺžkou 210 km. Zámerom je zvýšiť podiel verejnej dopravy v Dubaji do roku 2020 z pôvodných 6 na 30 %.
Almagest

Almagest je latinizovaná podoba stredovekého arabského názvu (arab. الكتاب المجسطي‎ [al-kitabu-l-mijisti] – Veľká kniha) používaného pre najznámejší spis slávneho gréckeho astronóma a geografa Klaudia Ptolemaia Μαθηματικἠ Σύνταξις (Mathématiké syntaxis – Matematická sústava). Dielo pozostáva z trinástich kníh a vzniklo v 2. storočí po Kr. v egyptskej Alexandrii a zoskupovalo všetky antické poznania v odbore astronómia (ako sú napríklad polohy hviezd, planét, súhvezdí). Obsahuje aj kompletný Hipparchov katalóg hviezd (originál sa nezachoval), polohy (λ, β) 1 025 hviezd k epoche a ekvinokciu roku 138. Až do novoveku bolo v arabskom i európskom svete autoritatívnym pojednaním o tomto odbore založeným na geocentrizme. Jeho astrologickým dodatkom jeTetrabiblos.
Virey-sous-Bar

Poloha

Obec má rozlohu 10,85 km². Najvyšší bod je položený 208 m n. m. a najnižší bod 137 m n. m.

Obyvateľstvo

Počet obyvateľov obce je 636 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kajman okuliarnatý

Výskyt

Obýva pomerne rozsiahle územie Strednej a Južnej Ameriky v rozmedzí od Venezuely až na juh Amazonskej panvy. Žije v pomaly tečúcich vodách, nížinných mokradiach a jazerách, je schopný tolerovať aj slanú vodu; vďaka tejto adaptácii je aj najhojnejším zástupcom svojej čeľade.

Opis

Samce dosahujú dĺžky od 3 m do 4 m, maximálne až do 5 m. Samice sú znateľne menšie a dosahujú maximálnu veľkosť do 3 m. Dospelé zvieratá majú tlstú kožu s olivovým nádychom. Mláďatá majú obvykle žltkastú farbu s čiernymi škvrnami, ktoré časom úplne stráca.

Potrava a rozmnožovanie

Mláďatá sa živia širokou paletou vodných bezstavovcov, prevažne potom larvami hmyzu, kôrovcami a mäkkýšmi. Časom začnú do svojho jedálnička zahrňovať aj rôzne stavovce, ktoré tvoria prevažne ryby, obojživelníky, plazy a vodné vtáky. Dospelé zvieratá si trúfnu aj na väčšie cicavce, napr. diviaka lesného.
Obdobie párenia trvá u kajmanov okuliarnatých v rozmedzí medzi marcom a augustom. Samica vybuduje hniezdo v podobe hromady rôznej pôdy a rastlinnej vegetácie, ktorú sem nahrnie. V období dažďov, medzi júlom a v auguste nakladie 14 až 40 (obvykle okolo 22) vajec, ktoré po celú inkubačnú dobu, ktorá trvá zhruba 90 dní starostlivo stráží. Samice dosahujú pohlavnú dospelosť medzi 4. a 7. rokom, samce zhruba v rovnakom veku.
Kajman okuliarnatý je lovený pre svoju kožu, ale ohrozenie pre neho predstavuje aj odchyt mláďat, ktoré sa následne predávajú do domácností buď živé, alebo ako kuriózna vypchanina.
Pont Rouelle

Pont Rouelle (Most Rouelle) je železničný most cez rieku Seinu v Paríži. Prechádza cez ostrov Cygnes a spája 15. obvod na pravom brehu a 16. obvod na ľavom. Most slúži pre linku prímestskej železnice RER C.

Dejiny

Most bol postavený pri príležitosti svetovej výstavy v roku 1900. V roku 1924 tu bola skončená osobná doprava pre stratovosť a v roku 1936 bol most uzavretý aj pre nákladnú dopravu. V rokoch 1984 – 1985 prešiel celkovou rekonštrukciou a svojmu účelu začal opäť slúžiť v roku 1988, kedy bola uvedená do prevádzky nová vetva linky RER C.

Architektúra

Niektoré časti oblúkového mosta sú murované, konštrukcie cez rieku sú oceľové. Jeho celková dĺžka je asi 370 metrov a šírka 20 metrov.
Most sa skladá z niekoľkých rôznych častí. Na pravom brehu sú tri murované oblúky pod ktorými vedie nábrežná vozovka, nasleduje jeden kovový oblúk (85,7 metra), ktorý sa klenie až na ostrov Cygnes. Cez ostrov bol postavený jeden kamenný oblúk a odtiaľ na ľavý breh pokračuje opäť oceľový most usadený na dvoch pilieroch.
Haynecourt

Poloha

Obec má rozlohu 5,92 km². Najvyšší bod je položený 81 m n. m. a najnižší bod 58 m n. m.

Obyvateľstvo

Počet obyvateľov obce je 579 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fouquières-lès-Béthune

Poloha

Obec má rozlohu 2,42 km². Najvyšší bod je položený 49 m n. m. a najnižší bod 23 m n. m.

Obyvateľstvo

Počet obyvateľov obce je 1 105 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Ciers-d’Abzac

Poloha

Obec má rozlohu 11,71 km². Najvyšší bod je položený 67 m n. m. a najnižší bod 6 m n. m.

Obyvateľstvo

Počet obyvateľov obce je 1 316 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Stredoeurópska obranná spolupráca

Dejiny

Tvorba skupiny sa začala koncom roku 2010, prvé zasadanie ministrov obrany sa konalo v júni 2012 v rakúskom meste Frauenkirchen.
Na jar 2016 (31. 3. – 1. 4.) sa uskutočnila vo Viedni konferencia ministrov obrany Poľska, Srbska, Severného Macedónska a Čiernej Hory, kde hlavnou témou bola európska migračná kríza. Zástupcovia Nemecka a Grécka boli tiež pozvaní, ale nezúčastnili sa. Krajiny spoločne prevzali iniciatívu v pokračovaní uzatvárania Balkánskej trasy a zabezpečení vonkajších hraníc. 19. júna 2017 sa členské štáty v Prahe zaviazali k užšej spolupráci pri vysporiadavaní sa s nelegálnou migráciou, vrátanie použitia armády. Jedným z cieľov skupiny je, aby migranti, ktorí chcú získať azyl v niektorom štáte EÚ, museli oň požiadať mimo EÚ. Štáty sa tiež dohodli na vytvorení akčného plánu, ktorý bude rozdeľovať úlohy jednotlivých armád, polícií a ďalších organizácií členských štátov v prípade potreby spoločného zásahu.
V septembri 2017 skupina usporiadala spoločné cvičenie Cooperative Security 2017 (COOPSEC17) v rakúskom Allentsteigu, zamerané na ochranu hraníc proti ilegálnej migrácii.
Saint-Alban-d’Ay

Poloha

Saint-Alban-d’Ay má rozlohu 23,73 km². Najvyšší bod je položený 1 181 m n. m. a najnižší bod 369 m n. m.

Obyvateľstvo

Saint-Alban-d’Ay má 1340 obyvateľov (2009).
Graf vývoja obyvateľstva:
Zdroje: INSEE